
REFERAT
Privind participarea Consiliului Local în calitate de coorganizator al manifestării „Şcoala de vară culturală internaţională”, organizată de AIESEC Timişoara
Prin adresa nr. SC2004 – 020897 / 30.11.2004 AIESEC Timişoara a solicitat Consiliului Local al municipiului Timişoara sprijinul financiar pentru organizarea manifestării „Şcoala de vară culturală internaţională”  ce se va desfăşura în perioada 22 -30 iulie 2005 la Timişoara.
Proiectul îşi propune să insufle unui grup de 18 elevi timişoreni responsabilitatea pentru viitorul cultural al oraşului prin prezentarea direcţiilor de dezvoltare a zonei, prin contactul cu tineri din două oraşe înfrăţite din ţări cu minorităţi importante în zonă, prin participarea la discuţiile legate de viitorul oraşului. De asemenea un al doilea obiectiv al proiectului este cel de a promova către tinerii străini participanţi valorile culturale ale zonei precum şi serviciile culturale oferite în Timişoara.  

Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 20.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

